laion/Wikipedia-Exotic huggingface dataset:
קסאי לוק ומרנה

קאסאי לוק ומרנה (בצרפתית: Samba et Leuk le lièvre) היא סדרת אנימציה בהפקת חברת Marathon Media Group הצרפתית בת 26 פרקים לילדים מ-1996, אשר שודרה בטלוויזיה החינוכית בשנים 1998–1999, ועד 2008 בשידורים חוזרים. קסאי, נער אמיץ משבט אפריקני קטן, ממונה על ידי הוגוטם מכשף הכפר לצאת למשימות קשות ומסוכנות, שמטרתן להחליש את שליטת האל הרשע טוגום בשבטם. כדי לעשות זאת קסאי צריך לאסוף חפצים מקודשים מרחבי אפריקה, להחזיר אותם לכפרו, ולהציע אותם כמנחה לאלת הכפר שלו, קורי, וכך להפוך אותה לחזקה יותר מטוגום. לקסאי עוזרים לוק, ארנב אנתרופומורפי וחכם שדובר את שפת האדם וחיות אחרות, ומרנה, נערה שטוגום באחד מניסיונותיו לעצור את קסאי מלהצליח במשימתו קילל, מאז קללתו של טוגום מרנה נהפכת לאיילה כשהשמש מפציעה, וחוזרת לצורתה הרגילה כשהשמש שוקעת, ובמהלך הסדרה אחת מִמטרותיו של קסאי זה לבטל קללה זו. במהלך כל משימה שמוטלת על קסאי טוגום מנסה למנוע ממנו את השלמת המשימה על ידי כשפים, שדים, ובעיקר על ידי שליחת הקופים שלו לנשוך אנשים שימנעו מקסאי להשלים את המשימה, בדרך כלל קסאי מקבל עזרה מרוחות הנומו וגם נעזר בהם על מנת לטהר אנשים שנדבקו בקללתו של טוגום. בסוף הסדרה צריך קסאי להביא את נשימתו של טוגום כדי להעיר סופית את האלה קורי, ולצורך כך נאלץ לגרום לקוף של טוגום לנשוך את לוק ובכך להביא את לוק להראות להם את הדרך. לאחר שהעיר את קורי מתברר שקורי וטוגום הם זוג ובגלל שהאלה קורי עזבה אותו הוא הטיל את הקללה עליה ועל הכפר. לאחר שהתאחדו האלה קורי אומרת לקסאי לחפש בין המתים החיים שמצא אצל טוגום את החצי השני לתליון שלו ושם הוא מוצא את הוריו, בסוף הסדרה קסאי ומרנה מתחתנים. בגרסה העברית השתתפו בדיבוב הדמויות: עידו מזרחי (קסאי) ניר רון (לוק) מאיה בר שלום (מרנה) יהויכין פרידלנדר (הוגוטם) אפי בן ישראל יורם יוספסברג גיורא קנת טליה ברקאי עמי מנדלמן יהונתן מגון דניאל מגון "קסאי לוק ומרנה", במסד הנתונים הקולנועיים IMDb (באנגלית) קסאי לוק ומרנה, במיזם "אישים" לתיעוד היצירה הישראלית אתר איטלקי על הסדרה והמדבבים שלה ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מצעד הפזמונים הבין-לאומי השנתי

מצעד הפזמונים הבין-לאומי השנתי הוא מצעד מוזיקה שנתי בישראל של שירים באנגלית ובשפות נוספות, המשודר ברדיו בישראל לקראת סוף השנה האזרחית. יש מספר מצעדי פזמונים לועזיים בישראל, הבולט בהם הוא מצעד הפזמונים בגלגלצ. תפקידו של המצעד הוא לסכם את כל מצעדי הפזמונים השבועיים ששודרו בשנה החולפת. במצעד משודרים השירים הנבחרים של השנה על פי סדר בחירתם, והשיר הזוכה במקום הראשון נקרא "שיר השנה". כמו כן נבחרים הזוכים במספר קטגוריות קבועות: "זמר השנה", "זמרת השנה", "להקת השנה", "תגלית השנה" ו"השיר הגרוע של השנה". מאז 2013, בוטלו הקטגוריות הנ"ל (למעט "השיר הגרוע") ובמקומם נוספה קטגוריית "אנשי השנה במוזיקה" שבמסגרתה נבחרים שלושה אמנים מן השנה החולפת ללא הבדלי מין והרכב. השירים והמבצעים נקבעים על פי בחירת המאזינים, ולעיתים ניתן גם משקל לדרוג השירים במצעדים השבועיים אשר נערכו במהלך השנה. השדרנית הקבועה של מצעדי השנה בגלגלצ היא דלית רצ'שטר, ולפניה נעמי רביע, הדר מרקס ועמרי רונן. במהלך המצעד נחשפים אמני השנה הנבחרים, ועל פי רוב גם סגניהם. בשנים האחרונות, מבצעים אמנים ישראלים את השירים הנבחרים במצעד השנתי. מצעד הפזמונים העברי השנתי ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
ברטון

האם התכוונתם ל... אישים: סר אדמונד ברטון - פוליטיקאי ושופט אוסטרלי, ראש ממשלת אוסטרליה הראשון (1849 - 1920) אנדרה ברטון – סופר ומשורר צרפתי (1896 - 1966) ג'ואי ברטון – כדורגלן אנגלי, קשר ניוקאסל ונבחרת אנגליה ג'יימס ברטון – גיטריסט אמריקאי דסימוס ברטון – אדריכל ומעצב גנים אנגלי (1800 - 1881) ויליאם בראטון – נציב משטרת ניו יורק טים ברטון – במאי קולנוע אמריקאי מישה ברטון – שחקנית בריטית מייק ברטון – שחיין עבר אמריקאי, אלוף אולימפי סאלה ברטון – פוליטיקאית אמריקאית ילידת פולין ששימשה כחברת בית הנבחרים של ארצות הברית מקליפורניה פיליפ ברטון – פוליטיקאי אמריקאי שכיהן בבית הנבחרים של ארצות הברית מטעם קליפורניה קלרה ברטון – מייסדת הצלב האדום האמריקאי קתרין ברטון (אנ') – שחקנית אמריקאית, בתו של ריצ'רד ברטון ריצ'רד ברטון – שחקן קולנוע ותיאטרון בריטי (1925 - 1984) סר ריצ'רד פרנסיס ברטון - קונסול, חוקר ארצות, מתרגם, סופר ומזרחן בריטי אחרים: האי קייפ ברטון – אי השוכן על חוף האוקיינוס האטלנטי, המשתייך לפרובינציית נובה סקוטיה, קנדה הסכם ברטון-וודס – הסכם סחר שנחתם בשנת 1944 אשר קבע את שערי החליפין של מטבעות בין המדינות המפותחות מרי ברטון – רומן מאת אליזבת גאסקל שיצא לאור בשנת 1948 ברטון (אנגליה) – עיירה במחוז סטפורדשייר שבאנגליה בארטון
ליגת העל של מאלי

הפרמייר-דיוויזיון של מאלי (נקראת גם "ליג 1 אורנג' מאלי" מסיבות מסחריות) היא ליגת הכדורגל הבכירה במאלי. היא הוקמה בשנת 1966 מאיחוד מועדוני כדורגל מכל רחבי מאלי אך נחשבה לליגה מקצוענית רק החל משנת 2004. הליגה מנוהלת על ידי פדרציית הכדורגל של מאלי. משחקי הליגה מתקיימים בין דצמבר-ינואר לסוף אוגוסט כאשר 14 הקבוצות בה משחקות 26 משחקים, בעיקר בשל מזג האוויר הקשה במדינה, כאשר אלופת הליגה משתתפת בעונה שלאחר מכן בליגת האלופות האפריקאית. קבוצה המסומנת בכתב מודגש זכתה בגביע מאלי באותה העונה והשלימה דאבל מקומי. עונה ננטשה
ויטה קלאב

מועדון הכדורגל ויטה קלאב הוא מועדון כדורגל מהעיר קינשאסה שברפובליקה הדמוקרטית של קונגו. קבוצת הכדורגל של המועדון היא אחת מהגדולות במדינה וזכתה ב-13 אליפויות ו-9 גביעים לאומיים. גם במסגרות האפריקאיות הקבוצה השיגה הישגים נאים לאורך השנים - היא זכתה בגביע אפריקה לאלופות בעונת 1973 וסיימה כסגנית המחזיקה בעונת 1981 ו-2014. שתי עונות העילית של הקבוצה במעפלים האפריקאים היו בגביע אפריקה לאלופות. הראשון בעונת 1973, אז גברה בסיבוב השני על קבוצת מייטי ג'טס מניגריה וברבע הגמר על קבוצת סטאד מליאן ממאלי. בחצי הגמר גברה הקבוצה על קבוצת לאופרדס דואלה מקמרון ובצמד משחקי הגמר ניצבה מולה קבוצת הפאר מגאנה, אסאנטה קוטוקו. במשחק הראשון, שנערך בגאנה, ניצחה אסאנטה בתוצאה 2–4 אך במשחק הגומלין בקונגו ניצחה ויטה קלאב 0–3 וזכתה בתואר בפעם הראשונה והיחידה כיום בתולדותיה. בעונת 1981 שיחקה הקבוצה פעם נוספת בטורניר זה, אז גברה בסיבוב הראשון על קבוצת פרימירו דה אגוסטו מאנגולה ובסיבוב השני על קבוצת סילורס מוולטה עילית (כיום בורקינה פאסו). ברבע הגמר חלפה הקבוצה על פני נצ'נגה ריינג'רס מזמביה ובחצי הגמר על קאלום סטאר מגינאה אך הפסידה בצמד משחקי הגמר לקבוצת טיזי אוזו מאלג'יריה, כאשר המשחק באלג'יריה נגמר בניצחון 0–4 והמשחק בקונגו נגמר בהפסד 0–1. גביע אפריקה לאלופות: 1973 סגנית: 1981, 2014 גביע הקונפדרציה האפריקאי: סגנית: 2018 אלופת הרפובליקה הדמוקרטית של קונגו: 14 אלופה: 1970, 1971, 1972, 1973, 1975, 1977, 1980, 1988, 1993, 1997, 2003, 2010, 2015 ,2018 הגביע של הרפובליקה הדמוקרטית של קונגו: 9 זוכה: 1971, 1972, 1973, 1975, 1977, 1981, 1982, 1983, 2001 סגנית: 1984, 1997 הליגה הפרובינציאלית של קינשאסה (אפפקין): 5 זוכה: 1957, 2001, 2002, 2004, 2005 הסופר-קאפ של קינשאסה: 3 זוכה: 2002, 2005, 2006 ליגת האלופות האפריקאית: 2 הופעות 1998 - סיבוב ראשון 2004 - סיבוב שני גביע אפריקה לאלופות: 14 הופעות 1971: סיבוב שני 1973: זוכה 1974: סיבוב שני 1975: סיבוב שני 1978: חצי-גמר 1981: סגנית 1989: סיבוב שני 1995: סיבוב ראשון 2004: סיבוב שני 2011: סיבוב ראשון 2012: סיבוב ראשון 2013: סיבוב ראשון 2014: סגנית גביע הקונפדרציה האפריקאי: הופעה אחת 2008 - סיבוב ראשון בשמינית הגמר 2009 - שלב הבתים 2010 - סיבוב ראשון בשמינית הגמר גביע CAF: שתי הופעות 1996 - חצי-גמר 1999 - סיבוב שני גביע אפריקה למחזיקות גביע: 6 הופעות 1976 - חצי-גמר 1979 - רבע-גמר 1982 - רבע-גמר 1983 - רבע-גמר 1984 - סיבוב שני 2002 - רבע-גמר מזואה אנסומבו ג'ף טוטואנה הרווה נזלו-למבי זולה מאטומונה ללו אמבלה יא יא פטי בלוקס בוקאסה קאסונגו ג'אן-קאסונגו באנזה אלוס-אלונגה אקקיה אנדיה ויטה קלאב, ברשת החברתית פייסבוק ויטה קלאב, ברשת החברתית אקס (טוויטר) ויטה קלאב, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר WorldFootball.net
ברקאי (פירושונים)

האם התכוונתם ל... ברקאי – קיבוץ מזרם הקיבוץ הארצי, בפתחה המערבי של בקעת עירון לשכת ברקאי – לשכה של הבונים החופשיים הפועלת בתל אביב-יפו שיטת ברקאי – תוכנית לימודים תורנית שלמה המיוסדת על הדרכת חז"ל ועל השקפתו התורנית-ציונית של הרב קוק של חזון תחיית הקודש בארץ ישראל ברקאי (כתב עת) – כתב עת ספרותי שיצא לאור על ידי הקהילה היהודית בדרום אפריקה אישים ששמם ברקאי: אייל ברקאי – שדרן רדיו ישראלי גבריאל ברקאי – ארכאולוג ישראלי חיים ברקאי – פרופסור לכלכלה באוניברסיטה העברית בירושלים, שעסק במחשבה כלכלית, בהיסטוריה כלכלית ובכלכלת ישראל יהודית ברקאית – שחקנית תיאטרון ישראלית; אחותו של שמואל ברקאי (ברקוביץ) יששכר איש כפר ברקאי – כהן גדול בבית המקדש השני מיכאל ברקאי – מפקד חיל הים הישראלי, בעל עיטור המופת על תפקודו כמפקד שייטת ספינות הטילים במלחמת יום הכיפורים נעמה ברקאי – ביופיזיקאית, פרופסור מן המניין במכון ויצמן למדע קובי ברקאי – קריין ושדרן רדיו ישראלי רון ברקאי – פרופסור מן המניין בחוג להיסטוריה שבאוניברסיטת תל אביב רזי ברקאי – איש תקשורת ישראלי שחר ברקאי – קצין צה"ל שמואל ברקאי (אדריכל) – אדריכל ישראלי שמואל ברקאי (ברקוביץ) – מפקד "ההגנה" בתל אביב בשנים 1941–1944 ומנהל "בנק ישראל-אמריקה לפיתוח התעשייה" של בנק הפועלים; אחיה של יהודית ברקאית ברק (פירושונים)
פריימוס

פריימוס (באנגלית: Primus) היא להקה אמריקאית המורכבת מהבסיסט והזמר לס קלייפול, הגיטריסט לארי "לר" ללונדה והמתופף טים אלכסנדר. את סיגנונם קשה להגדיר, אם כי לרוב הם נקראים אלטרנטיב מטאל או פ'אנק מטאל, כשקלייפול אף הגדיר אותם כפולקה פסיכדלית. Suck on This 1989 Frizzle Fry 1990 Sailing the Seas of Cheese 1991 Pork Soda 1993 Tales from the Punchbowl 1995 Brown Album 1997 1998 Rhinoplasty Antipop 1999 Animals Should Not Try to Act Like People 2003 Green Naugahyde 2011 2017 the desaturating seven 2022 conspiranoid Roll the Bones Tour 1992 Zoo TV Tour 1992 Lollapalooza 1993 Liquid Pig Tour 1993 Counterparts Tour 1994 Punchbowl Tour 1995 Southbound Pachyderm Tour 1996 Brown Tour 1997 H.O.R.D.E. Tour 1997 SnoCore Tour 1998 Ozzfest 1999 Family Values Tour 1999 Antipop Tour 1999–2000 Tour de Fromage 2003–2004 Hallucino-Genetics Tour 2004 unnamed 2006 tour The Oddity Faire: A Mutated Mini-Fest 2009 unnamed summer 2010 tour The Oddity Faire Tour 2010 Primus World Tour 2011 Guinea Pig Tour 2011 מדיה וקבצים בנושא פריימוס בוויקישיתוף אתר האינטרנט הרשמי של פריימוס (באנגלית) פריימוס, ברשת החברתית פייסבוק פריימוס, ברשת החברתית אקס (טוויטר) פריימוס, ברשת החברתית אינסטגרם פריימוס, סרטונים בערוץ היוטיוב פריימוס, במסד הנתונים הקולנועיים IMDb (באנגלית) פריימוס, באתר אפל מיוזיק (באנגלית) פריימוס, באתר ספוטיפיי פריימוס, באתר סאונדקלאוד (באנגלית) פריימוס, באתר Last.fm (באנגלית) פריימוס, באתר AllMusic (באנגלית) פריימוס, באתר MusicBrainz (באנגלית) פריימוס, באתר דיזר פריימוס, באתר Discogs (באנגלית) פריימוס, באתר Songkick (באנגלית) פריימוס, באתר בילבורד (באנגלית) פריימוס, באתר טיידל (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
זוראב אדאישווילי

זוּראבּ אַדֶאִישווילי (בגאורגית: ზურაბ ადეიშვილი; נולד ב-27 ביולי 1972) הוא משפטן ופוליטיקאי גאורגי, כיהן כשר המשפטים של גאורגיה. אדאישווילי נולד בכפר מתיסדזירי (მთისძირი) שבנפת קווארלי קאחתי גאורגיה הסובייטית. הוא סיים את לימודיו באוניברסיטה הממלכתית של טביליסי בשנת 1994, והמשיך את הכשרתו במשפטים במכון הממלכתי למשפטים בטביליסי, ולאחר מכן באוניברסיטת חרונינגן בחרונינגן הולנד. בין השנים 1996-1999 הוא עבד כמומחה מוביל למשפט חוקתי בפרלמנט של גאורגיה. לאחר מכן עבד בסקטור הארגונים לא ממשלתיים (כמו ב"ארגון המשפטנים הצעירים של גאורגיה" ומכון החופש) וזמן קצר אף עבד כעורך דין עד שנבחר, בנובמבר 1999, להיות חבר הפרלמנט של גאורגיה במסגרת מפלגתו של נשיא גאורגיה אדוארד שוורדנדזה, איחוד האזרחים של גאורגיה. אדאישווילי היה חבר משפיע וקולני, אך עדיין בקבוצת מיעוט בסיעתו של שוורדנדזה, שתמך ברפורמות שהונהגו על ידי זוראב ז'ווניה ומיכאיל סאקשווילי. הוא קרא לרפורמות קיצוניות ופרו-מערביות יותר. בסוף שנת 2001, כאשר מפלגת "איחוד האזרחים של גאורגיה" הייתה בתהליך התפוררות, הצטרף אדאישווילי למפלגתו של סאקשווילי, התנועה הלאומית המאוחדת וצורף לסיעה לרפורמות דמוקרטיות, שהייתה אופוזיציה לממשלת שוורדנדזה. לאחר המהפכה ללא שפיכות דמים, מהפכת הוורדים בנובמבר 2003, התמוטטה ממשלת שוורדנדזה. בתקופת הביניים בין התמוטטות ממשל שוורדנדזה ועד לקיום בחירות חדשות ב-4 בינואר 2004 וכניסתו של סאקשווילי לתפקיד נשיא גאורגיה ב-25 בינואר של אותה שנה, כיהנה נינו בורג'נדזה כנשיאה הזמנית של גאורגיה. בתקופה זו, ב-26 בדצמבר 2003, מונה אדאישווילי לתפקיד שר המשפטים של גאורגיה אותו מילא עד ל-17 בפברואר 2004. לאחר מכן, מפברואר ועד יוני 2004, כיהן בתפקיד השר לביטחון לאומי של גאורגיה, ולאחר מכן, מיוני 2004 ועד לינואר 2008 הוא כיהן כתובע הכללי של גאורגיה, ומינואר 2008 ועד לנובמבר של אותה שנה כיהן כראש מנהלת לשכת נשיא גאורגיה. בכל תקופת פעילותו הפוליטית הוא עמד בעמדות ההשפעה הבכירות ביותר בממשל הגאורגי ובעל ברית קרוב של הנשיא סאקשווילי. בעקבות זאת הפך אדאישווילי למושא לביקורת חריפה של האופוזיציה בגאורגיה, במיוחד בתקופת כהונתו כתובע הראשי של גאורגיה. כחלק מחילופי-הגברי שנערכו בקבינט הגאורגי באוקטובר 2008, מונה אדאישווילי, ב-1 בנובמבר, בפעם נוספת, לתפקיד שר המשפטים של גאורגיה שאוחד לאחרונה עם תפקיד התובע הראשי של גאורגיה. בתפקידו החדש הכריז אדאישווילי על כוונתו לערוך ליברליזציה של הקודקס הפלילי. מדיה וקבצים בנושא זוראב אדאישווילי בוויקישיתוף ג'ונתן וולת'י (2005), גאורגיה מתחייה לאומית למהפכת הוורדים: מעבר מאוחר בברית המועצות לשעבר, עמ' 117 ו-147, ISBN 0754645037, (באנגלית) זוראב אדאישווילי (אורכב 13.11.2008 בארכיון Wayback Machine), ביוגרפיה באתר משרד המשפטים של גאורגיה, (באנגלית) שר המשפטים המיועד אומר כי דרושה "גישה ליברלית", "סיביל ג'ורג'יה", 30 באוקטובר 2008 (באנגלית)
קונאל מק קומגאל

קונאל מק קומגאל (בגאלית סקוטית: Conall mac Comgaill – קונאל בנו של קומגאל; נפטר בשנת 574 לערך) היה מלך דאל ריאטה בשלהי המאה השישית. קונאל עלה לשלטון בשנת 558 לערך, ומלך עד פטירתו. קונאל היה בנו של קומגאל מק דומנגארט. על פי המסופר ב"דואן אלבאנאך" שלט קונאל בארץ מבלי התנגדות, ואולם ב"דברי ימי אלסטר" בשנת 568 מסופר על מסע צבאי שערך קונאל. כמו כן מסופר על קונאל שהעניק את איונה לקולומבה הקדוש. ב"דברי ימי ממלכת אירלנד" מסופר כי קונאל וכן קולמן בג, בנו של דיארמייד, יצאו בראש צי ימי ובזזו את סול ואת איל (כיום איזלי), ושבו בידיהם שלל רב. ה"סנכוס פר נ-אלבן" מציין כי לקונאל היו שבעה בנים: לוינגסך (Loingsech), נכטאן (Nechtan), ארטן (Artan), טואתן (Tuathan), טוטיו (Tutio) וקוירפה (Coirpe). ב"דברי ימי טיגרנאך" וב"דברי ימי אלסטר" מסופר על מותו של דנכאד (Dúnchad) בנו של קונאל. דברי ימי אלסטר ודברי ימי טיגרנאך דברי ימי הפיקטים
תשואה לפדיון

תשואה לפדיון היא התשואה המובטחת לבעל איגרת חוב בהנחה שהאיגרת (או כל נייר ערך אחר) תוחזק עד למועד פרעונה ובהנחה שכל התקבולים המשתלמים מהאיגרת (קרן וריבית) יתקבלו. התשואה לפדיון מהווה אמצעי להערכת הרווח מהאיגרת. בתאוריה, שיטת חישוב זו מאפשרת למשקיעים להעריך את הערך ההוגן של מכשירים פיננסיים שונים. התשואה לפדיון מוצגת בדרך כלל במונחים של ריבית אפקטיבית שנתית. אופן החישוב של התשואה לפדיון זהה לאופן החישוב של שיעור התשואה הפנימי. אם ערך הקופון (הריבית המתקבלת מהאיגרת) קטן מהתשואה לפדיון - האיגרת נסחרת בניכיון. אם ערך הקופון גדול מהתשואה לפדיון - האיגרת נסחרת בפרמיה. אם ערך הקופון שווה לתשואה לפדיון - האיגרת נסחרת לפי ערכה הנקוב (פארי). השימוש במושגים של תשואה לפדיון ושיעור תשואה פנימי מתעלם מהקשר בין גובה הריבית למועד התשלום, ומניח ששיעור התשואה השנתית אחיד לכל התקופה עד הפרעון הסופי. קיימים סוגים שונים של תשואה לפדיון (Yield to maturity באנגלית). למשל, תשואה לפרעון ראשון (Yield to Call): בשונה מתשואה לפדיון, בתשואה לפרעון ראשון קיימת ההנחה שאיגרת החוב תיפרע בהזדמנות הראשונה ולא תוחזק עד למועד פרעונה המקורי. כאשר תשלומי הריבית חייבים במס, קיימת הבחנה בין תשואה לפדיון ברוטו (לפני ניכוי מס) ונטו (לאחר ניכוי מס). משקיעים שפטורים ממס כגון קרנות פנסיה יבדקו את התשואה ברוטו, בעוד שמשקיעים שחייבים במס כגון אנשים פרטיים יבדקו את התשואה נטו. נניח כי קיימת איגרת חוב ללא תלוש (זירו קופון) לשלושים שנים שערכה הנקוב הוא מאה שקלים. אם התשואה לפדיון של איגרת זו היא 10%, מחירה היום יהיה 5.73 שקלים (הערך הנוכחי של תזרימי המזומנים העתידיים:   100 1.1 30 = 5.73 {\displaystyle \ {100 \over 1.1^{30}}=5.73} ). במהלך שלושים השנים הבאות מחירה יעלה עד למאה שקלים עם תשואה שנתית של 10%. נניח כעת כי במהלך עשר השנים הראשונות יורד שער הריבית ועל כן התשואה לפדיון ירדה ל-7%. כעת כשנותרו עשרים שנים למועד הפרעון, מחיר האיגרת יהיה 25.84 שקלים. כלומר, למרות שהתשואה לפדיון בעשרים השנים הבאות תהיה 7% ולמרות שהתשואה לפדיון בעשר השנים הראשונות הייתה 10%, שיעור הרווח בעשר השנים הראשונות הוא 16.26%, באמצעות המשוואה:   ( 1 + i ) = ( 25.84 5.73 ) 0.1 {\displaystyle \ (1+i)=({25.84 \over 5.73})^{0.1}} במהלך עשרים השנים הנותרות שיעור הרווח אינו 16.26%, כי אם 7%, באמצעות המשוואה:   ( 1 + i ) = ( 100 25.84 ) 0.05 {\displaystyle \ (1+i)=({100 \over 25.84})^{0.05}} בסך הכל, במהלך כל שלושים השנים, ה-5.73 השקלים שהושקעו הניבו מאה שקלים, כך שאכן התקבל שיעור של 10%, ללא תלות בשינויים בשער הריבית.
גביע המדינה בכדורסל נשים

גביע המדינה בכדורסל הוא המפעל השני בחשיבותו בכדורסל הנשים בישראל, אחרי אליפות ליגת העל בכדורסל נשים. את הגביע מעניק נשיא המדינה או שר התרבות והספורט. משחקי הגביע נערכים בשיטת גביע - משחק אחד בכל שלב, שבו המנצחת ממשיכה לשלב הבא. בטורניר ארבעה שלבים, ושלושת האחרונים (רבע הגמר, חצי הגמר והגמר) נערכים בשבוע אחד. הטורניר הראשון נערך בשנת 1959, והזוכה בגביע הייתה מכבי תל אביב, לאחר שגברה על הפועל גן שמואל בתוצאה 33-42. מכבי תל אביב הייתה גם הקבוצה הדומיננטית ביותר בשנות ה-60 וה-70, והיא זכתה ב-12 מתוך 16 הגביעים הראשונים שחולקו. בסוף שנות ה-70 עברה הדומיננטיות לאליצור תל אביב שזכתה ב-10 גביעים, לאחר מכן עברה לאליצור תל אביב/חולון שזכתה ב-8 גביעים. כל שש הזכיות האחרונות שלה הושגו לאחר ניצחון על אליצור רמלה. הניצחון בהפרש הגבוה ביותר הושג בשנת 1986, כאשר אליצור תל אביב/קריית אונו הביסה את מכבי דרום/רמת חן בתוצאה 43-112. לעומתו, בשנת 2004 ניצחה אליצור רמלה את הפועל חיפה/מוצקין רק לאחר שתי הארכות. הייתה זו הזכייה הראשונה של קבוצת אליצור רמלה בגביע, לאחר שמונה משחקי גמר בהם הפסידה. אליצור רמלה היא שיאנית ההופעות במשחק הגמר (18 הופעות). בעונת 2019/2020 לא התקיים משחק גמר ולא הוכרזה זוכה, בשל מגפת הקורונה בישראל. מדיה וקבצים בנושא גביע המדינה בכדורסל נשים בוויקישיתוף משחקי גביע לנשים, בעיתון למרחב, 16 בינואר 1959 4 הזכיות הראשונות כרמת חן
אאוכייד בוייד

אאוכייד בוייד (בגאלית סקוטית: Eochaid Buide; מת בשנת 629 לערך) היה מלך דאל ריאטה בראשית המאה השביעית. אאוכייד עלה לשלטון בשנת 608 לערך, לאחר מותו של אביו אידאן מק גאבראן, ומלך עד מותו. ככל הנראה, סיומת שמו "בוייד" משמעה "הבלונדיני" - והיא מתייחסת לצבע שערו. אאוכייד היה בנו הצעיר של אידאן מק גאבראן, ועלה לשלטון כיורש הנבחר על ידי אביו לאחר מות אחיו הבוגרים. על פי ספרו של אדומנאן מאיונה "חייו של קולומבה הקדוש" חזה קולומבה את עלייתו לשלטון של אאוכייד על פני אחיו. ככל הנראה בשתי שנות שלטונו האחרונות (627–629) מלך במקביל לקונאד קר. לאחר מותו של אאוכייד עלה לשלטון בנו דומנל ברק. ה"סנכוס פר נ-אלבן" מציין שמות נוספים של בניו של אאוכייד: קונאל קראנדומנה; פאיילבי (Failbe) אשר נהרג במהלך קרב שנערך בפיד אאוין (Fid Eoin); קו-קן-מאת'ייר (Cú-cen-máthair) - שעל פי "דברי ימי אלסטר" מת בשנת 604; קונאל בק (Conall Bec), קונאל קר (Conall Cerr) או קונאד קר; פיילבי (Failbe); דומנגארט (Domangart); ודומנל דון (Domnall Donn). דברי ימי אלסטר ודברי ימי טיגרנאך דברי ימי הפיקטים
מוב דיפ

מוֹבּ דיפ (באנגלית: Mobb Deep) היו צמד היפ הופ מקווינסברידג, קווינס שבניו יורק. חברי ההרכב הם האבוק (Havoc) ופרודיג'י (Prodigy). הצמד הפך לאחד מהרכבי ההיפ הופ המצליחים בכל הזמנים בכך שמכרו מעל 3 מיליון תקליטים. ב-20 ביוני 2017 מת הראפר פרודיג'י (אנ'), מה שהביא לפירוק ההרכב. האבוק ופרודיג'י נפגשו בבית הספר לעיצוב ואומנות בניו יורק שבמנהטן, בתחילה נקראו פואטיקל פרופיטס (Poetical Prophets) ומאוחר יותר שינו את שמם למוב דיפ. בשנת 1993, כשהיו בני 19 יצא אלבום הבכורה שלהם "ג'ובנייל הל" (Juvenile Hell) אשר היה לכישלון הן מבחינת מכירות והן מבחינת הביקורות שקיבל. ב-1994 שחרר הצמד סינגל שנקרא "Shook Ones Part 1" אשר חלקים מתוכו נכללו מאוחר יותר בשיר "Shook Ones Part 2" שהיה ללהיט הגדול ביותר של הצמד. הצמד זכה לראשונה להצלחה לאחר שחרור אלבומם השני "The Infamous" ב-1995. הצמד זכה להצלחה אדירה בסצנת ההיפ הופ בשל העובדה שבשיריהם קריינו את חיי הרחוב בניו יורק. אלבומם השלישי של מוב דיפ, "Hell on earth" יצא ב-1996 והגיע למקום שישי במצעד הבילבורד. בעקבות הצלחת האלבום הגיעו מוב דיפ לקדמת הבמה בסצנת ההארדקור היפ הופ של ניו יורק יחד עם אומנים כמו הנוטוריוס בי. איי. ג'י., ג'יי זי, נאז ווו טאנג קלאן. כמו כן נאס ומת'וד מן מה"וו טאנג קלאן" התארחו באלבום. ב-1996 השתתף הצמד באלבום "America is Dying Slowly" לקידום המודעות לאיידס בקרב האוכלוסייה האפרו-אמריקנית בארצות הברית, האלבום חשב להצלחה גדולה והוגדר כ"יצירת מופת" על ידי מגזין "המקור" ("The Source"). ב-1998 השתתף הצמד בשיר "Deadly Zone" מתוך הפסקול של הסרט בלייד ("blade"). ב-1999 יצא אלבומם הרביעי של הצמד "Murda Muzik", שירים רבים מהאלבום דלפו, מה שגרם לעיכוב בשחרורו, כששוחרר לבסוף הגיע למקום השילישי במצעד הבילבורד 200, ותוך זמן קצר הגיע למעמד של אלבום פלטינה. Juvenile Hell :1993 The Infamous :1995 Hell on Earth :1996 Murda Muzik :1999 Infamy :2001 Amerikaz Nightmare :2004 Blood Money :2006 The Infamous Mobb Deep :2014 מדיה וקבצים בנושא מוב דיפ בוויקישיתוף מוב דיפ, ברשת החברתית פייסבוק מוב דיפ, ברשת החברתית אקס (טוויטר) מוב דיפ, ברשת החברתית אינסטגרם מוב דיפ, סרטונים בערוץ היוטיוב מוב דיפ, במסד הנתונים הקולנועיים IMDb (באנגלית) מוב דיפ, באתר אפל מיוזיק (באנגלית) מוב דיפ, באתר ספוטיפיי מוב דיפ, באתר סאונדקלאוד (באנגלית) מוב דיפ, באתר Last.fm (באנגלית) מוב דיפ, באתר AllMusic (באנגלית) מוב דיפ, באתר MusicBrainz (באנגלית) מוב דיפ, באתר דיזר מוב דיפ, באתר Discogs (באנגלית) מוב דיפ, באתר Songkick (באנגלית) מוב דיפ, באתר Genius מוב דיפ, באתר SecondHandSongs מוב דיפ, באתר בילבורד (באנגלית)
ברית חיילי החזית היהודים

ברית חיילי החזית היהודים (בגרמנית: Reichsbund jüdischer Frontsoldaten, בר"ת: RjF) הייתה ארגון יהודי גרמני של חיילים משוחררים שלחמו למען גרמניה במלחמת העולם הראשונה, שהוקמה בראשיתהּ של רפובליקת ויימאר. לברית הייתה זיקה למפלגת העם הגרמנית. הברית נוסדה בחודש פברואר 1919 בידי האופטמן (סרן) ליאו לוונשטיין (Löwenstein), ופעלה לקידום שתי מטרות: להילחם בגל האנטישמיות שהרים את ראשו בגרמניה, ובייחוד בטענה של אגדת תקיעת הסכין בגב, שלפיה תבוסת גרמניה במלחמה נגרמה כתוצאה מחבלה פנימית של היהודים והמרקסיסטים, ולשמש ארגון אשר יאגד את ותיקי הקרבות היהודיים, בדומה לארגונים אחרים של ותיקי המלחמה שקמו בגרמניה לאחר סיומה. בשיאהּ היו בברית 30–40 אלף חברים ב-360 סניפים, והיא הוציאה לאור את העיתון "המגן" (Der Schild). מבחינה פוליטית הייתה הברית פטריוטית-גרמנית, ועמדתה הייתה אנטי-ציונית, מאחר שהאמינה שגרמניה היא מולדת היהודים, ושעליהם לדבוק בה ולהילחם על מקומם בה עד להתבוללות מוחלטת בחברה הגרמנית. עלייתו של אדולף היטלר והמפלגה הנאצית לשלטון בשנת 1933 פגעה קשות ביעדי הברית, וחבריה החלו למצוא עצמם מופלים בידי הנאצים. בעזרתו של נשיא גרמניה פאול פון הינדנבורג הוכרז שירותם בחזית כגורם בר התחשבות, אולם עם מותו של הינדנבורג בשנת 1934 וקבלת חוקי נירנברג בשנה שלאחר מכן, התפוגגה ההגנה ששירותם בחזית סיפקה להם. הברית הפסיקה את פעילותה בשנת 1936, ובשנת 1938 פורקה. אגדת תקיעת הסכין בגב ברית חיילי החזית היהודים, באתר יד ושם Jews and the German State: The Political History of a Minority, 1848-1933 עמ' 233-234
קונאד קר

קונאד קר (בגאלית סקוטית: Connad Cerr - "קונאד השמאלי"; נפטר בשנת 629 או 630) היה מלך דאל ריאטה בראשית המאה השביעית. קונאד מלך כשנתיים במקביל לקודמו אאוכייד בוייד, החל משנת 627 לערך ועד פטירתו בשנת 629 או 630. קונאד היה בנו של קונאל מק קומגאל או של אאוכייד בוייד, ומלך במקביל לאאוכייד בוייד במשך כשנתיים. קונאד הוכתר כמלך דאל ריאטה לאחר ניצחונו על פיאכנאה מק דמיין, מלך אולייד בקרב ארד קוראן. קונאד נהרג בקרב פיד אואין - בקרב כנגד דאל נ'ארדיידי (שבט אראיידי) שבראשו עמד מאל קאך, אחיו של קונגאל קאך. על פי "דברי ימי אלסטר" נהרג דונאד בשנת 629, ואילו על פי "דברי ימי טיגרנאך" נהרג בשנת 630. לאחר מותו המשיך בוייד למלוך לבדו על דאל ריאטה. בנו של קונאד, פרכאר מק קונאד מלך על דאל ריאטה. דברי ימי אלסטר ודברי ימי טיגרנאך דברי ימי הפיקטים
מודול פשוט

באלגברה ובתורת החוגים, מודול פשוט מעל חוג R {\displaystyle R} הוא מודול M {\displaystyle M} שאין לו תת-מודולים למעט מודול האפס ו- M {\displaystyle M} עצמו. מודול האפס אינו נחשב פשוט. מן המודולים הפשוטים אפשר במקרים רבים לבנות את כל המודולים (בעלי סדרת הרכב סופית) מעל החוג. כל מודול ארטיני מכיל תת-מודולים פשוטים. חוג המספרים השלמים, כמודול מעל עצמו, הוא דוגמה למודול שאין לו תת-מודולים פשוטים. כל מודול פשוט הוא ציקלי (כלומר, מודול מהצורה M = R x {\displaystyle M=Rx} ), וכל מודול ציקלי איזומורפי למודול מהצורה R / L {\displaystyle R/L} כאשר L {\displaystyle L} אידיאל שמאלי של R {\displaystyle R} . המודול R / L {\displaystyle R/L} פשוט בדיוק כאשר L {\displaystyle L} אידיאל שמאלי מקסימלי (ולפי הלמה של צורן נובע מכאן שלכל חוג יש מודולים פשוטים). המאפס של R / L {\displaystyle R/L} הוא האידיאל הדו-צדדי הגדול ביותר המוכל ב- L {\displaystyle L} ; לכן R {\displaystyle R} חוג פרימיטיבי אם ורק אם יש לו אידיאל שמאלי שאינו מכיל אף אידיאל דו-צדדי. המודולים של חוג המספרים השלמים הם החבורות האבליות; המודולים הפשוטים הם בדיוק החבורות הציקליות מסדר ראשוני. תת-המודולים הפשוטים של חוג (כמודול מעל עצמו) הם האידיאלים השמאליים המינימליים שלו, אם יש כאלה. חוג מטריצות מעל חוג פשוט גם הוא פשוט. הלמה של שור קובעת כי חוג האנדומורפיזמים של מודול פשוט הוא חוג עם חילוק, כלומר כל אנדומורפיזם של מודול פשוט שונה מאפס הוא איזומורפיזם. מודול פשוט, באתר MathWorld (באנגלית)